als_Latn dik_Latn sag_Latn
Ministri i Financave Avdullah Hoti, ka nxjerrë Udhëzimin Administrativ për Shfrytëzimin e Pajisjeve Elektronike dhe të Sistemeve Fiskale.
Ministri i Financave Avdullah Hoti bëri të ditur se me udhëzimin e ri administrativ, do të hiqet edhe diskrecioni nga ministri sa i përket lejeve për furnizim me arka fiskale. Kjo, sipas tij, do të hiqet nga niveli politik dhe do të lihet në duart të eksperteve të ATK-së.
Ministri Hoti bëri të ditur se do të rritet kontrolli teknik i pajisjeve fiskale nga 12 muaj në 24 muaj si dhe do të kërkohet vlerë e qarkullimit më e ulët sesa ishte me parë. Me një udhëzim administrativ janë vendosur edhe disa stimuj që qytetaret të blejnë në kompanitë e pajisura me arka fiskale dhe çdo tre muaj qytetaret mund të dorëzojnë kuponët fiskal në mënyrë që tu kthehet nje pjesë e TVSH-së.
Ministria ka vendosur që ti subvencionoj nga ATK-ja edhe disa profesione që janë në zhdukje, si farkëtarët, qeleshe punuesit, etj., ndërsa ka përjashtuar shërbimet publike nga pajisja me arka fiskale, si dhe institucionet publike dhe shtetërore që merren me aktivitetet kulturore artistike.
als_Latn als_Latn als_Latn als_Latn